Hópferðabíllinn Soffía II , með skrásetningarnúmerið M 720 og smíðuð var í Reykholti í Borgarfirði fyrir rúmum 50 árum , er nú óðum að ganga í endurnýjun lífdaga . Í vetur hefur verið unnið ötullega að uppgerð á bílnum í iðnaðarhúsnæði í Mosfellsbæ . Uppgerð þessa ramm-borgfirska bíls gengur vonum framar þó svo að ástand Soffíu II hafi reynst nokkru verra en talið var þegar verkið hófst . Þá var reiknað með að það tæki þrjú ár að gera bílinn upp . Vinnan við það hefur hins vegar gengið það vel í vetur að nú eru jafnvel horfur á að þessi sögufræga bifreið verði tilbúin sem ný næsta vor , árið 2015 . Blaðamaður Skessuhorns kíkti í heimsókn á verkstæðið þar sem sjálfboðaliðar koma saman þrisvar í viku og hamast við að gera hinn 52 ára gamla bíl sem nýjan . Lesa má ítarlega frásögn í máli og myndum í Skessuhorni sem kom út í dag .